num_pages: 278
description: Livet er ikke det værste vi har.Et par gamle venner, to livskloge mænd, åbenhjertige mennesker i samtale om alt det væsentlige i livet. Den ene er digter og komponist. Den anden præst og forfatter.De to herrer, Benny Andersen og Johannes Møllehave, har begge masser på hjerte og vil gerne hjælpe alle os andre på vej. Om nogen ved disse to nemlig noget om livet, døden, kærligheden, sorgen, smerten og forelskelsen, om poesi, venskab, trøst, alkohol, lykke og livsglæde. Man ler og græder sammen med dem. Man frydes over ordene i Benny Andersens digte, lytter gerne til Møllehaves kloge kommentarer og glædes konstant over de to venners samtale og samvær.
language: Danish
title: Det skal mærkes at vi lever
publisher: Politiken